Начало → Ангел Джамбазки: Да живее единното и неделимо българско Отечество!
Ньойският договор е позор, който трябва да се помни. Този договор разделя роднини, семейства, къщи, дворове, дори гробове. Ние казваме, че Западните покрайнини трябва да се върнат в България и заявяваме твърдо:
Да живее единното и неделимо българско Отечество!
Това казва в свое изказване евродепутатът и заместник-председател на ВМРО Ангел Джамбазки в залата на Европейския парламент по повод навършващите се 100 години от подписването на Ньойския договор, който отнема части от целокупното българско отечество.
Тази година се навършват 100 години от позорния Ньойски диктат. С този мирният договор, с който свършва Първата световна война за България. Той е позорен и би трябвало да кара всички наследници на Клемансо, на другите западноевропейски министър-председатели да се срамуват.
Този договор разделя роднини, семейства, къщи, дворове, разделя дори гробове. Ако не сте виждали разделен гроб, елате в село Петачинци, елате в село Стрезимировци, елате и се срамувайте. Защото Ньойският диктат е позор. Позор е за тези, които позволиха на своите съюзници и разбойници от Белград да окупират изконни български земи, да разделят територии. Това е позор, позор, който трябва да се помни.
Преди подписването на Ньойския договор на датата 27 ноември се е отбелязвал Денят на българските победи.
Ние казваме: „Долу Ньой!“. Ние казваме, че Западните покрайнини трябва да се върнат в България и заявяваме твърдо: Да живее единното и неделимо българско Отечество!